CELEX: 32011R0757
Language: lv
Date: 2011-07-27 00:00:00
Title: Komisijas Īstenošanas regula (ES) Nr. 757/2011 ( 2011. gada 27. jūlijs ) par atsevišķu preču klasifikāciju kombinētajā nomenklatūrā

2.8.2011   
            
            
               LV
            
            
               Eiropas Savienības Oficiālais Vēstnesis
            
            
               L 199/37
            
         KOMISIJAS ĪSTENOŠANAS REGULA (ES) Nr. 757/2011
   (2011. gada 27. jūlijs)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu vai citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Muitas kodeksa komiteja nav sniegusi atzinumu tās priekšsēdētāja noteiktajā termiņā,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 27. jūlijā
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Apavi, kuri nenosedz potīti un nav identificējami kā vīriešu vai sieviešu apavi un kuru iekšzoles garums pārsniedz 24 cm.
                  Ārējās zoles ir izgatavotas no gumijas un starpzole – no zema blīvuma polimēriem.
                  Apavu virsa sastāv no tekstilmateriāliem, ādas un plastmasas.
                  Pelēks tekstilmateriāls pārklāj visu virsas virsmu, izņemot balta tekstila (filca) gabalu (2 (1)) pie apavu papēža (sk. foto Nr. 655 B).
                  Šo balto tekstilmateriālu klāj vairāki pelēkas ādas gabali. To gandrīz visu nosedz viens gabals uz papēža (C (1)) un daļēji divi gabali gar apavu abām malām (D (1)) un divi gabali, kas izliekti apkārt pacēlumam (B (1)) (sk. foto Nr. 655 C).
                  Kapes tālākajā galā šo balto tekstilmateriālu sedz melna ūdens necaurlaidīga tekstilmateriāla gabals un tam pāri uzšūts tumši pelēkas plastmasas gabals (b (1)) (sk. foto Nr. 655 C). Melno tekstilmateriālu var redzēt caur maziem caurumiņiem plastmasas gabalā.
                  Minētā pelēkā tekstilmateriāla gabali ir sašūti kopā un piestiprināti pie zoles. Vienā apavu pusē divi pelēkā tekstilmateriāla gabali ir savienoti ar zigzaga vīli, ko abās zigzaga vīles pusēs papildina seglu šuve (sk. foto Nr. 655 D). Ar to pašu seglu šuvi zem abiem tekstilmateriāla gabaliem ir nostiprinātas tekstila lentes, kas padara šuvi stiprāku.
                  Apavu purngalā pelēkās plastmasas gabals (a (1)) pārklāj apakšā esošo pelēko tekstilmateriālu.
                  Abās apavu pusēs tekstilmateriālam piestiprināti pelēkas ādas gabali (A (1)) un virs ādas/pelēkā tekstilmateriāla ir pievienotas arī četras vertikālas tekstila lentes (1 (1)). (sk. foto Nr. 655 A un Nr. 655 D). Turklāt viena tekstila lente cilpas veidā ir pievienota tekstilmateriālam pie apavu kapes.
                  (treniņapavi)
                  (Sk. foto Nr. 655 A, 655 B, 655 C un 655 D) (2)
                  
               
               
                  6404 11 00
               
               
                  Klasifikācija noteikta, ievērojot kombinētās nomenklatūras vispārīgās interpretācijas 1. un 6. noteikumu, 64. nodaļas 4. a) un b) piezīmi, 64. nodaļas 1. papildpiezīmi un KN kodu 6404 un 6404 11 00 aprakstu.
                  Nosakot virsas materiālu 64. nodaļas 4. a) piezīmes izpratnē, nav jāņem vērā pelēkais plastmasas gabals, kas sedz apavu purngalu (a (1)), jo tas aizsargā kāju pirkstus, stiprinot pelēko tekstilmateriālu zem tā.
                  Tāpat nav jāņem vērā četras vertikālās tekstila lentes (1 (1)) abās apavu pusēs, jo tās stiprina apavu malas, un tekstila cilpa pie apavu papēža, jo šī detaļa palīdz uzvilkt kurpes.
                  Tāpat nav jāņem vērā pelēkās ādas gabali, kas pievienoti pelēkajam tekstilmateriālam abās apavu pusēs (A (1)), jo arī tie nostiprina apavu malas.
                  Arī balto tekstilmateriālu (2 (1)) nevar uzskatīt par virsas materiālu, jo tas nav pat daļēji redzams apavu virspusē (sk. 64. nodaļas KN skaidrojumu Vispārīgo skaidrojumu 1. a) piezīmes otrās daļas pirmo teikumu).
                  Bet pelēkās ādas (B, C, D (1)) gabali, kas galvenokārt vai daļēji nosedz balto tekstilmateriālu (2 (1)) (sk. foto Nr. 655 B un Nr. 655 C), ir uzskatāmi par virsas materiāliem, jo tie daļēji vai pilnīgi ir redzami ārpusē un tie nav ne aksesuāri, ne pastiprinājuma detaļas.
                  Melno ūdensnecaurlaidīgo tekstilmateriālu zem apavu tumši pelēkās plastmasas kapes (b (1)) nevar uzskatīt par virsas materiālu, jo tas ir tikai starpslānis, kas kavē ūdens iekļūšanu caur plastmasas gabala caurumiem. Līdz ar to tumši pelēkās plastmasas apavu kapes arī ir uzskatāmas par virsas materiālu 64. nodaļas 4. a) piezīmes izpratnē.
                  Pelēkie tekstilmateriāli uzskatāmi par virsas materiālu 64. nodaļas 4. a) piezīmes izpratnē, jo tie ir savienoti savā starpā un ar citiem iepriekš minētajiem virsas materiāliem (B, C, D, b (1)), izmantojot izturīgu savienošanas metodi (sk. 64. nodaļas KN skaidrojumu Vispārīgo skaidrojumu 1. a) piezīmes otrās daļas pēdējo teikumu kopā ar 1. c) piezīmes otrās daļas pēdējo teikumu).
                  Turklāt iepriekš minētajiem virsas materiāliem (B, C, D, b (1) un pelēkajiem tekstilmateriāliem) (sk. foto Nr. 655 C) piemīt virsai raksturīgās īpašības, tas ir, tie nodrošina pietiekamu atbalstu pēdai, lai valkātājs varētu apavos staigāt (sk. 64. nodaļas 1. papildu piezīmes pirmās daļas otro teikumu).
                  Pēc iepriekš minēto pastiprinājumu detaļu aksesuāru noņemšanas (sk. foto Nr. 655 C) pelēkā tekstilmateriāla ārējās virsmas laukums ir lielāks nekā citu materiālu laukums (B, C, D, b (1)), kas iepriekš tika identificēti kā virsas materiāli, un tāpēc uzskata, ka apavu virsa ir no tekstilmateriāliem 64. nodaļas 4. a) piezīmes izpratnē.
                  Zoles daļa, kas saskaras ar zemi, ir izgatavota no gumijas 64. nodaļas 4. b) piezīmes izpratnē. Šiem apaviem ārējā zole ir no gumijas.
               
            
         
      
         (1)  Skaitļi/burti attiecas uz skaitļiem/burtiem fotogrāfijās.
      
         (2)  Fotoattēli ir sniegti tikai informācijai.